Sodra jy die gastehuis se groot deure binnekom sal jy onverwags gegroet word deur 'n binnenshuise waterval en visdammetjie. Soos die gaste inteken sal die visse impulsief opkom om ook te groet. Jy sal dadelik tuis voel.
Ruimte is in vandag se dae 'n luukse. Ons bied egter ruim en suite-slaapkamers, met al die geriewe wat jy sou benodig soos satelliet-TV, internet-toegang, 'n bad en stort, tee en koffie, 'n kluisie, blomme en die nuutste tydskrifte.
In die gesellige sitkamer met die groot kaggel kan jy van ons plaaslike wyne proe. Gaste kan ook luilekker tye op die stoep en in die manjifieke tuin geniet. Die sitkamer lei na 'n stoep met 'n rietplafon. Hier kan jy jou eerste koppie koffie van die dag geniet, terwyl jy staar oor die weelderige tuin met swart swembad en die Oranjeriviervallei met visarende wat bolangs in sirkels sweef.
Ons is net 1 km van die middedorp en bied jou gemoedsrus met 'n veilige parkeerplek vir jou voertuig. Hier kan jy gemaklik en in vrede uitrus. 'n Lughawe-pendeldiens is op versoek beskikbaar, so ook kaarte van die area en toeriste-inligting.